**Cyfarfodydd Tiwtoriaid**

**14 Medi 2020** (34 yn bresennol)

|  |  |
| --- | --- |
| **Materion gan y Ganolfan** | **Sylwadau/Cwestiynau** |
| Eglurwyd nad rhoi hyfforddiant ffurfiol yw diben y sesiynau hyn ond darparu fforwm i diwtoriaid ddod at ei gilydd i dderbyn gwybodaeth gan y Ganolfan, i gyd-drafod a chynorthwyo ei gilydd, neu i ofyn am gymorth. | Gofynnwyd a fyddai’n bosib i’r Ganolfan ddarparu ymarferion drilio yn gellid eu chwarae yn y dosbarth rhithiol. |
| **Cyrsiau Cyfunol** – Aed trwy’r adroddiad a luniwyd yn sgil dadansoddi Holiaduron Gwerthuso’r dysgwyr. Diolchwyd i’r tiwtoriaid a fu’n rhan o’r cynllun am eu gwaith caled sy wedi arwain at lefelau boddhad uchel ymhlith y dysgwyr:  97% yn dweud bod eu profiad ar y cwrs yn dda neu’n dda iawn. |  |
| **Y Wers Gyntaf** – Dangoswyd sleidiau o’r canllawiau newydd sy wedi cael eu paratoi ar gyfer y dosbarth rhithiol. |  |
| **Nearpod** – Gwahoddwyd syniadau ar gyfer annog sgwrsio mewn dosbarthiadau Canolradd ac Uwch trwy ddefnyddio *Nearpod*. Dolen i’r syniadau - <https://nearpod.com/> |  |
| **Y Platfform Digidol** – Dangoswyd yr holl adnoddau sydd wedi cael eu hychwanegu at dudalen y tiwtoriaid ar y Platfform er mwyn hwyluso dysgu mewn dosbarth rhithiol: adrannau Gwaith Cartref sydd yn fersiynau pdf y gellir ysgrifennu arnynt; cardiau’r blychau adnoddau (ar ffurf pdf a PowerPoint); y Canllawiau a’r cyflwyniadau PowerPoint sydd wedi’u creu i gyd-fynd â chyrsiau cyfunol lefel Mynediad; atodiadau Cymraeg Gwaith; Cardiau Fflach CBAC. |  |
| **Wythnos Dathlu Dysgu Cymraeg Radio Cymru** (12-16 Hydref) – Gwahoddir dysgwyr i ddewis eu pum hoff gân o blith rhestr o ddeg. Bydd Ifan Jones Evans yn chwarae’r deg cân ar ei raglen rhwng 3pm a 4pm ddydd Llun, 21 Medi. Byddwn yn derbyn dolen gan Radio Cymru a fydd yn cael ei hanfon at diwtoriaid. |  |
| Agenda 21 Medi:  Dangos esiampl o ddril lefel Mynediad;  Cyflwyniad i ddefnyddio *Nearpod*:  Gwylio fideo’n egluro Fy Nysgu ar y Platfform Digidol. |  |